

ที่ อว ๐๖๕๒.๐๔/ คณะเทคโนโลยีสื่อสารมวลชน

 มหาวิทยาลัยเทคโนโลยีราชมงคลพระนคร

๓๙๙ ถนนสามเสน เขตดุสิต

กรุงเทพมหานคร ๑๐๓๐๐

 มิถุนายน ๒๕๖๒

เรื่อง ขอความอนุเคราะห์อาจารย์ไปศึกษาดูงานด้านกระบวนการผลิตรายการโทรทัศน์และการสร้างสรรค์ฉากรายการโทรทัศน์บ้านนี้มีรัก

เรียน คุณทิพวรรณ เทพศิริ โปรดิวเซอร์บ้านนี้มีรัก

ด้วยภาคการศึกษาที่ ๑ ปีการศึกษา ๒๕๖๒ สาขาวิชาเทคโนโลยีการโทรทัศน์และวิทยุกระจายเสียง คณะเทคโนโลยีสื่อสารมวลชน มหาวิทยาลัยเทคโนโลยีราชมงคลพระนคร ได้เปิดการเรียนการสอนรายวิชา ๐๘๒๑๒๓๐๙ การผลิตรายการโทรทัศน์เบื้องต้น และรายวิชา ๐๘๒๑๓๓๐๓ ฉากและอุปกรณ์ประกอบฉากเพื่อการผลิตรายการวิทยุโทรทัศน์ ซึ่งเป็นหนึ่งในวิชาชีพบังคับ โดยมีอาจารย์กุลธิดา สายพรหม อาจาย์มาโนช รักไทยเจริญชีพ และอาจารย์เณริศา ชัยศุภมงคลลาภ เป็นอาจารย์ประจำรายวิชา

ในการนี้ บริษัท เอ็กแซกท์ ซิเนริโอ จำกัด เป็นองค์กรด้านสื่อสารมวลชนขนาดใหญ่ ซึ่งได้รับการยอมรับในเรื่องของคุณภาพของผลงานที่ผลิต บุคลากรที่มีความรู้ ทักษะประสบการณ์ด้านวิชาชีพ มีสถานที่ ฉาก และอุปกรณ์เครื่องมือในการผลิตที่ทันสมัย ซึ่งองค์ประกอบทั้งหมดจะช่วยให้อาจารย์ได้เปิดโลกทัศน์ใหม่ เพิ่มพูนประสบการณ์ และนำไปพัฒนาศักยภาพในการจัดการเรียนการสอนในรายวิชาดังกล่าว จึงใคร่ขอความอนุเคราะห์อาจารย์ศึกษาดูงานด้านกระบวนการผลิตรายการโทรทัศน์และการสร้างสรรค์ฉากรายการโทรทัศน์บ้านนี้มีรัก ในวันพุธที่ ๒๒ สิงหาคม ๒๕๖๒ เวลา ๐๙.๐๐ - ๑๒.๐๐ น.

จึงเรียนมาเพื่อโปรดพิจารณาอนุเคราะห์ จักเป็นพระคุณอย่างสูง

 ขอแสดงความนับถือ

 (นายอรรถการ สัตยพาณิชย์)

 คณบดีคณะเทคโนโลยีสื่อสารมวลชน

ฝ่ายวิชาการและวิจัย

โทร. ๐-๒๖๖๕-๓๗๗๗ ต่อ ๖๘๓๑-๔

โทรสาร. ๐-๒๖๖๕-๓๗๗๗ ต่อ ๖๘๓๑-๒